|  |  |
| --- | --- |
|  |  **FELLOWSHIP NEWS**(For private circulation only)Website:www.zcfdelhi.com: E-mail: zcfdelhi.co@gmail.com **Theme: Arise and shine, for your light has come! And the glory of the Lord is risen upon you. Isaiah 60:1** |
| **Zomi Christian Fellowship, Delhi : 05.06.2016 : Theme :** “let your light so shine before men.” (matt. 5:16) |
| **A LIAN MAHMAH HOTKHIATNA THU*****“A lian mahmah hotkhiatna thudon loin om lecin, bangci mawhna daan pan suakta thei ding na hi hiam?” (Heb 2:3a)*** Mawhna thaman/daan pen sihna hi (Rom. 6:23), tua ahih manin tua sihna (mawhna dan) pan i suahtak ding pen a kisam pelmawh ahi hi. Tua pen Pa Pasian in a Tapa (Jesu Khris) leitungah hong sawlna hang (John 3:16) hi a, mi mawhte, mi khialte zong a, honkhia a, tawntung sihna pan a suahtaksak pen Jesu leitungah hong paina hang ahi hi (Luke 19:10; 1 John 4:9). Jesu pen kiliansak taka mite in na a sepsak ding ut man hiam, a pahtawi ding uh ut man hiam a hong pai hi loin, amah mahmah in mite na sepsakin, a nuntakna leh sihna tungtawna mite ading a thupha a bawl ding beka hong pai hizaw hi (Mat. 20:28; Mark 10:45). Tua ahih manin i maiah hotkhiatna leh sihna daan om ahih manin, a suakta nai lo i hih leh i suahtak theihna lampi Lai Siangtho hong hilhna i kan a, tua lampi i zuih ding ahi hi.**Na piangthak nai hiam?** Pawlkhat adingin a haihuai leh a cimtakhuai ahi phial zongin, hih dotna pen leitunga *‘dotna thupipen’* hi a, hiden ding hi. Bang hang hiam cih leh piangthak loin a nuam tawntung nuntakna kingah lo ding ahih manin, Jesu hun lai a kidong pen tuhun ciangin zong dotna thupipen hiden a, thukhenna ni hong tun ciang dong dotna thupipen hi den ding hi. A pianthak mite sep ding thupi pen a piangthak nai lo mite piangthakna lampi lah/hilh ahi hi. Piangthak nailote adingin, piangthak dingin hong khak bang om, nuntakna lui a kalsuan hoihlohnate maw, piangthak in mai lamah ka nuntakna lui mah bangin om kik kha leng… cih launa hang maw? Tuate hangin khuamial sungah omden ding maw? Hi lo e, hun lui a mawhnate hong maisak thei Pasian hi a, mai lamah zong hong ompih a thahatna hong guan ding Pasian mah ahi hi. Mihing hatna tawh Pasian muh theih hi leh Jesu leitungah hong pai kisam lo ding hi.**Mawh na kisa hiam?** Zu le sa, numei-pasalna, huaihamna, gitlohna, leh mawhna tuamtuam na bawlna hangin mawh kisa-in, Pasian kiang a zuan ngam lo na hi hiam? Ahih kei leh tuate na bawlloh manin dik kisa-in, midik, hotkhiat kisam lo khawng peuh na kisa kha hiam? Mawhna leh khialhna pen nang tuatdan leh ngaihsutna bek tawh dik khin lo thei a, Lai Siangtho in bangci bangin gen hiam cih pen a poimawhpen hi zaw hi. Bang hang hiam cih leh Lai Siangtho pen Pasian humop, a vanglianpen Pasian tung pana kingah thu kigelhna ahi hi (2 Tim. 3:16). Lai Siangtho sungah, mi *khempeuh* mawh (Rom. 3:23) a, mi khatpeuh in, ‘mawhna nei keng,’ ci a om leh amah leh amah a kikhem hi a, thutak ama sungah om lo hi (1 John 1:8). David in, ‘mawhsa in ka suak a, ka nu hong paai lai nangawin mi mawh ka hi hi’ (Late 50:5) ci hi. Sawltak Paul mahmah in zong Romte a laikhakna sung mahah, mi dik khat zong om lo (3:10), mi khat (Adam) hangin leitungah mawhna om, tua mawhna hangin mi khempeuh thuak ding pen sihna hi (5:12) ci hi.- ……... | **Today’s Verse: Tua ahih manin a thupi mahmah hih hotkhiatna thudon loin i om leh suahtakna om thei ngeilo ding hi. A masa-in Topa mahmah in hotkhiatna thu hong pulak a, tua thu a za mite in thuman ahihna thu eite tungah hong gen leuleu uh hi. Heb 2:3**  **How shall we escape, if we neglect so great salvation; which at the first began to be spoken by the Lord, and was confirmed unto us by them that heard him.****TODAY’s PROGRAMME** **05.06.2016 [Time: 2:00-3:30 PM]** 2:00-2:25 Praise & Worship : P&W team 2:25-3:10 **Message : Rev Dr LT Lianzaw**  3:10-3:15 Special no. : G.M.B 3:15-3:18 Offertory prayer : Pa David Shoute  3:18-3:23 Announcement : If any  3:23-3:28 Hymn : P&W team 3:28-3:30 Closing prayer : Pa Pum Suan Lian **NEXT SUNDAY PROGRAMME****12.06.2016 [Time: 2:00-3:30 PM]** 2:00-2:25 Praise & Worship : P&W team 2:25-3:10 **Testimony/Sharing:**  3:10-3:15 Special no. : G.M.B 3:15-3:18 Offertory prayer : Pa Thang Lun Mang  3:18-3:23 Announcement : If any  3:23-3:28 Hymn : P&W team 3:28-3:30 Closing prayer : Pa Tuang Khan Siam **LAST SUNDAY COLLECTION (29.05.2016)****Sunday collection 1,770****Tithe 12,091****Antangpham 000****Faith Promise 1,300****-----------------------------------------------------------------****Khristian Nuntakzia Ding: Rom 12**9: Na ki-itnate uh lungsim takpi tawh hi sak un la, a siate mudahin a hoihte lenkip un.10: Unau ki-itna lungsim nei un la, khatlekhat kizahtak bawl ding lamsang kidem un.11: Thadah kei un la, nakpi takin na sem un. Lawp mahmahna lungsim tawh Topa' na sem un.12: Lamet na neihna hangun lungdamin om tawntung un la, lungkhamna na thuak uh ciangin lungduai-in thu na ngen tawntung un.13: Na Khristianpihte uh a kisapna bangin na neihsate uh na hawm un la, zin leh leengla do a siam mite na hita un.14: No a hong bawlsia mite, Pasian in thupha a piakna dingin thu ngetsak un la, tua bang mite samsia loin thupha piazaw un.15: A lungdam mite lungdampih un la, a dah mite dahpih un. |
| **Usher for the month of June 2016 : Tg Julian Guite & Miss Nemkim** |